- **Ministerul Mediului**

**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrare**

Nr. ............ din 15.01.2019

Ca urmare a solicitării de emitere a acordului de mediu adresate de **CSENDER SZABOLCS și CSENDER DALMA**, cu domiciliul în comuna Feliceni, sat Hoghia str. Principală, nr. 52, judeţul Harghita, înregistrată la Agenţia pentru Protecţia Mediului Harghita cu nr. 1658 din 22.02.2018, în baza Legii nr. 292 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

 Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţei Comisiei de analiză tehnică din data de 15.01.2019, că proiectul „**Construire spălătorie auto**” propus a fi amplasat în jud. Harghita, comuna Feliceni, sat Feliceni, F.N.

 - nu se supune evaluării impactului asupra mediului.

 Justificarea prezentei decizii:

 I. Motivele pe baza cărora s-a stabilit neefectuării evaluării impactului asupra mediului sunt următoarele:

 a) proiectul se încadrează în prevederile Legii nr. 292 privind evaluarea impactului anumitor proiecte publice şi private asupra mediului, anexa nr. 2, pct. 10 lit. a) proiecte de dezvoltare a unităţilor/zonelor industrial;

 b) Justificarea potrivit criteriilor prevăzute în anexa nr. 3.;

 **1. Caracteristicile proiectelor**

 a) dimensiunea şi concepţia întregului proiect:

 - Clădirea propusă este o construcție metalica care va funcționa ca spălătorie auto. Conductele de canalizare se vor poza in pat de nisip, sub adâncimea minimă de îngheț. Suprafața construita va fi de 74,39m2, suprafața utilă: 69,74m2. Spălătoria va avea două locuri de spălare.

Capacitatea spălătoriei de auto este de 20 de mașini pe zi/spălate.

Utilități:

* Alimentarea cu apă se va realiza prin racord la rețeaua de alimentare cu apă existentă;
* Evacuarea apei uzate rezultată din cadrul spălătoriei va fi trecută printr-un separator de nămol și produse petroliere, iar după filtrare aceasta se va deversa într-un bazin vidanjabil etanș de 10 mc, până la punerea în funcțiune a rețelei de canalizare existentă în dreptul amplasamentului.
* Asigurarea apei calde si încălzirea suprafeței de lucru pe timp de iarnă se va asigura electric;

 b) cumularea cu alte proiecte existente şi/sau aprobate: proiectul nu are nici o legatură cu alte proiecte existente sau planificate;

 c) utilizarea resurselor naturale, în special a solului, a terenurilor, a apei şi a biodiversităţii: se va ocupa o suprafață de teren de 74,39mp.

 d) cantitatea şi tipurile de deşeuri generate/gestionate:

În perioada executării lucrărilor de construcții se preconizează generarea următoarelor categorii de deșeuri :

* deșeuri municipal amestecate cod 20.03.01: acestea vor fi colectate in recipiente inchise tip europubele si vor fi depozitate in spații special amenajate pina la preluarea lor de către serviciul de salubritate .
* deșeuri de materiale de construcții nepericuloase, clasificate conform Catalogului european al deșeurilor astfel :
	+ cod 17 09 04 Amestecuri de deşeuri de la construcţii şi demolări, altele decât cele menţionate la 17 09 01, 1 09 02 şi 17 09 03 acestea se vor colecta pe categorii in vederea eliminării la un depozit autorizat prin operator autorizat.
	+ cod 17 04 07 Amestecuri metalice se vor colecta in vederea valorificarii
	+ cod 17 05 04 Pământ şi pietre, altele decât cele specificate la 17 05 03 acestea se vor utiliza la sistematizarea terenului

Lucrarile vor fi realizate dupa normele de calitate din construcții, astfel incit cantitățile de deșeuri rezultate să fie minime.

De asemenea se vor lua măsuri ca aceste deșeuri să fie stocate in spațiile special amenajate, in incinta organizării de șantier titularul avind următoarele obligații:

* să respecte ierarhia deşeurilor (prevenirea, pregătirea pentru reutilizare, reciclarea, valorificarea şi eliminarea deşeurilor provenite din activităţile de construcţii);
* să sorteze pe amplasament şi să predea deşeurile provenite din activităţile de construcţii, unor operatori economici autorizaţi în vederea transportului, reutilizării,reciclării, valorificării;
* să îndepărteze la închiderea şantierului toate deşeurile de pe amplasament

In perioada funcționarii obiectivului se vor genera:

* amestecuri de grãsimi si uleiuri de la separarea amestecurilor apa/ulei de la separatorul de hidrocarburi cod 19 08 10\*
* nămoluri provenite din alte procedee de epurare a apelor reziduale industriale decât cele specificate la 19 08 13 cod 19 08 14
* ambalaje de material plastic cod 15 01 02

 e) poluarea şi alte efecte negative: În perioada de construcţie si de functionare, impactul proiectului asupra factorului de mediu aer constă în generarea de emisii de către utilajele utilizate. Ca urmare, vor fi luate toate măsurile in vederea limitarii generarii de praf, de catre prestatorul lucrarilor de constructii care va avea in vedere ca utilajele utilizate sa fie corespunzatoare din punct de vedere tehnic si sa nu genereze noxe peste limitele admise.

 f) riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice;

 g) riscurile pentru sănătatea umană – cea mai apropiată casă de locuit fiind la o distanță de cca. 38m.

 **2. Amplasarea proiectelor**

 Sensibilitatea ecologică a zonelor geografice susceptibile de a fi afectate de proiecte trebuie luată în considerare, în special în ceea ce priveşte:

 a) utilizarea actuală şi aprobată a terenurilor: terenul studiat este situat in intravilanul satului Feliceni, comuna Feliceni-zonă rezidențială și industrială, in conformitate cu Certificatul de Urbanism nr. 64 din 20.04.2017 emis de Consiliul Județean Harghita;

 b) bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: nu este cazul;

 c) capacitatea de absorbţie a mediului natural, acordându-se o atenţie specială următoarelor zone:

 1. zone umede, zone riverane, guri ale râurilor: malul drept al râul Târnava Mare este la o distanță de cca 70m de amplasament;

 2. zone costiere şi mediul marin: nu este cazul;

 3. zonele montane şi forestiere: nu este cazul;

 4. arii naturale protejate de interes naţional, comunitar, internaţional;

 5. zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: amplasamentul proiectului se află la limita sitului de importanță comunitară ROSCI 0383 „Râul Târnava Mare dintre Odorheiu Secuiesc și Vânători”;

 6. zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;

 7. zonele cu o densitate mare a populaţiei: nu este cazul;

 8. peisaje şi situri importante din punct de vedere istoric, cultural sau archeologic: nu este cazul.

 **3. Tipurile şi caracteristicile impactului potenţial**

 Efectele semnificative pe care le pot avea proiectele asupra mediului trebuie analizate în raport cu criteriile stabilite la pct. 1 şi 2, având în vedere impactul proiectului asupra factorilor prevăzuţi la art. 7 alin. (2) din prezenta lege, şi ţinând seama de:

 a) importanţa şi extinderea spaţială a impactului - o parte a intravilanul comunei Feliceni

 b) natura impactului: impact pozitiv minor;

 c) natura transfrontalieră a impactului: nu este cazul;

 d) intensitatea şi complexitatea impactului: impact redus;

 e) probabilitatea impactului: redusă;

 f) debutul, durata, frecvenţa şi reversibilitatea preconizate ale impactului: pe perioada executării lucrărilor durata impactului va fi scurtă;

 g) cumularea impactului cu impactul altor proiecte existente şi/sau aprobate: nu este cazul;

 h) posibilitatea de reducere efectivă a impactului: nu este cazul.

 II. Motivele pe baza cărora s-a stabilit necesitatea neefectuării evaluării adecvate sunt următoarele:

1. amplasamentul proiectului se află la limita sitului de importanță comunitară ROSCI0383 Râul Târnava Mare între Odorheiu Secuiesc și Vânători
2. amplasamentul proiectului se află în intravilanul comunei Feliceni, f.nr, într-o zonă cu construcții
3. în imediata vecinătate ale amplasamentului există specii ocrotite enumerate în Formularul Standard ale sitului de importanță comunitară ROSCI0383: mai ales specii de amfibieni, pești, specii de păsări și lilieci
4. Adresa nr. 9302/14.01.2019 întocmită de Agenția Națională pentru Arii Naturale Protejate
5. notificarea nr. 5364/OI/180/31.10.2018 emisă de Administrația Bazinală de Apă Mureș
6. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
7. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Condițiile de realizare a proiectului:**

a) Gestionarea deşeurilor rezultate în timpul realizării investiţiei, respectiv după punerea în funcţiune a investiţiei propuse cu respectarea prevederilor Legii nr. 211/2011 privind regimul deşeurilor cu toate modificările și completările ulterioare

b) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

d) Calitatea apelor uzate preepurate și evacuate în bazin vidanjabil se vor încadra în valorile prescrise în anexa nr. 2 a Hotărârii Guvernului României nr. 188/2002 modificat şi completat cu H.G.R. nr. 352/2005 – Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA-002/2005.

e) Titularul/operatorul activităţii se va asigura că toate operaţiile de pe amplasament să fie realizate în aşa fel încât emisiile să nu determine o deteriorare semnificativă a calităţii aerului, dincolo de limitele amplasamentului.

f). După realizarea investiţiei veţi avea obligaţia de a solicita şi de a obţine autorizaţie de mediu. Documentaţia va fi întocmită conform prevederilor Ordinului M.M.D.D. nr. 1798/2007.

g) Evacuarea apelor uzate în bazin betonat vidanjabil reprezintă o soluție acceptată doar în cazul în care volumul de apă uzată este Quz≤750mc/an. În cazul în care nu este îndeplinită această condiție, este obligatorie montare unui sistem de epurare dimensionat corespunzător cu evacuare în cel mai apropiat emisar din zonă, precum și solicitarea și obținerea unui act de reglementare din punct de vedere a gospodăririi apelor cât și din punct de vedere al protecției mediului.

h). Se vor respecta prevederile Adresei nr. 5364/OI/31.10.2018 întocmite de Administrația Națională „Apele Române”-Administrația Bazinală de Apă Mureș, Sistemul de Gospodărire a Apelor Mureș;

i) Solicitarea și obținerea Avizului Agenției Națională pentru Arii Naturale Protejate;

j) Menținerea arborilor de-a lungul râului Târnava Mare la limita amplasamentului

k) Este interzisă deversarea apelor uzate în râul Târnava Mare

 Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

 Prezenta decizie poate fi contestată în conformitate cu prevederile Legii nr. 292 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

 DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

Ing. ABOS Judit geogr. Mihály István